দুপুর থেকে রাউজান সদরের সাথে যোগাযোগ বন্ধ হয়ে যায়। তীব্র পানির ¯্রােতে হলদিয়া ইউনিয়ন পরিষদের নতুন ভবন হুমকির মুখে পড়েছে। রাস্তাঘাটের ব্যাপক ক্ষতি সাধিত হয়েছে। হলদিয়া ভিলেজ সড়কের উপর দিয়ে কোমড় সমান পানি গড়িয়ে পড়ে। গত মঙ্গলবারের ব্যাপক বন্যায় রাউজানে ৫০ কোটি টাকার ক্ষতি সাধিত নির্ণয় করলেও গতকালের বন্যায় তা শত কোটি ছাড়িয়ে যাবে বলে ধারনা করা হচ্ছে। হলদিয়া ইউনিয়নের বিভিন্ন অংশে সাময়িক মেরামতকৃত রাস্তাঘাট গতকালের তীব্র ¯্রােতে আবারো তলিয়ে গেছে। হলদিয়া ইউনিয়নে স্বরনকালের বন্যায় দুইশত ৭৪ টি বসত ঘর নষ্ট হওয়ার পাশাপাশি অনেকের পুকুড়ের মাছ পানিতে ভেসে গেছে।